उमा मावशी आँखों पर हाथ रख कर बोलीं- उपवास रखना पड़ता है इन डोलों (आँखें) के लिए। मैंने कहा- आँखों के लिए उपवास, वह कैसे? उमा मावशी बोलीं- नहीं रखूँगी तो दृष्टि चली जाएगी मेरी। मुझे अंधे नहीं होना, आँखों के साथ ही जीना और मरना है। मैंने कहा- उपवास का आँखों से कोई सम्बन्ध नहीं है कि तुम नहीं रखोगी और आँखें खो बैठोगी। ऐसा नहीं होगा। ऐसा नहीं होता है। मावशी बोलीं- नहीं! हमारे में ऐसे ही होता है। हमें उपवास रखना ही पड़ता है। हमारा देव गुस्सा हो जाएगा, हमारा देव बहुत कड़क है।